Vilhelmsborg Festspil

Vilhelmsborg Festspil var et friluftsspil, som i perioden 1991–2020 årligt opførte  operetter og musicals om sommeren i Vilhelmsborg Park syd for Aarhus. Parken er en del af godset Vilhelmsborg.

Spillets historie 
Initiativtagerne til spillet var instruktøren Erik Bent Svendlund, forestillingslederen Jytte Thrane og dirigenten Vagn Egon Jørgensen, der blandt andet var inspireret af Nyborg Voldspil og mente, st en by som Aarhus måtte kunne lave lignende udendørs forestillinger. Gruppen søgte derpå frivillige via en annonce i en lokal avis, og trods en række begyndervanskeligheder fik man sat Landmandsliv op som den første forestilling med pæn publikums-og anmeldermæssig succes. Dette gav mod til at gentage opgaven det følgende år, og siden er forestillingen blevet en fast tradition.

Igennem årene er der blevet opført kendte operetter som Sommer i Tyrol, Den Glade Enke og Landmandsliv. Der er også opført musicals som: West Side Story, Cabaret, Grease og All Shook Up.

Mange unge talenter har stået på festspillets scene igennem årene, og flere af dem har senere fået professionelle karrierer. Blandt disse kan nævnes Charlotte Guldberg, Maria Lucia Rosenberg og Kristine Yde. 

Den 28. marts 2020 indgav Vilhelmsborg Festspil konkursbegæring efter i flere år at have døjet med dårlig økonomi.

Organisering 
Festspillet blev drevet af frivillig arbejdskraft bortset fra nogle få nøglepersoner (instruktør, koreograf, kapelmester og musikere), og indtægterne kom udelukkende fra billetsalg, sponsorater, salg af programmer, mad og drikkevarer. Festspillet blev drevet som en fond med en frivillig bestyrelse, et eventuelt overskud ved driften tilfaldt fonden for at sikre Festspillets fortsatte eksistens. Bestyrelsen bedstod af repræsentanter for sponsorerne, repræsentanter for det århusianske kunst- og kulturliv og repræsentanter for medvirkende i festspillet. Tilknyttet var også produktionsleder, teknisk koordinator, kasserer, PR-koordinator og sekretariatsleder. Desuden indgik  det professionelle produktionshold, samt alle gruppelederne i et tæt samarbejde med festspillets ledelse. Formand for Festspillets bestyrelse var fra 2013 Lisbet Lautrup Knudsen. Hun afløstes dog af Steen Jonsson Agger den 18. februar 2020 kort før konkursbegæringen blev indgivet.

Opførelser gennem tiderne 
Følgende forestillinger har været vist:
 1991 – Landmandsliv - instruktør Erik Bent Svendlund
 1992 – My Fair Lady - instruktør Erik Bent Svendlund
 1993 – South Pacific - instruktør Erik Bent Svendlund
 1994 – Sommer i Tyrol - instruktør Erik Bent Svendlund
 1995 – Den glade enke - instruktør Erik Bent Svendlund
 1996 vinter – Mød mig på Cassiopeia - instruktør Erik Bent Svendlund
 1996 – Annie Get Your Gun - instruktør Erik Bent Svendlund
 1997 – Oklahoma - instruktør Erik Bent Svendlund
 1998 – Vagabonderne på bakkegården - instruktør Erik Bent Svendlund
 1999 – Oliver! - - instruktør Erik Bent Svendlund
 2000 – Frk. Nitouche - - instruktør Erik Bent Svendlund
 2001 – Landsmandsliv - - instruktør Erik Bent Svendlund
 2002 – Sound of Music -  instruktør Erik Bent Svendlund 
 2003 – Grevinde Maritza -  instruktør Erik Bent Svendlund
 2004 – Mød mig på Cassiopeia - instruktør Anders Baggesen 
 2005 – Farinelli - instruktør Anders Baggesen 
 2006 – Grease - - instruktør Anders Baggesen 
 2007 – Sommer i Tyrol -  instruktør Anders Baggesen 
 2008 – West Side Story -  instruktør Anders Baggesen 
 2009 – Cabaret -  instruktør Anders Baggesen 
 2010 – Midt om natten - instruktør Anders Baggesen 
 2011 – My Fair Lady - instruktør Anders Baggesen 
 2012 – All shook up - instruktør Frank Gundersen 
 2013 – Skatteøen - instruktør Frank Gundersen
 2014 – Sound of Music - instruktør Kim Brandt 
 2015 – Matador - instruktør Frank Gundersen
 2016 – Hair - Instruktør Kim Harris 
2017 – 9 to 5 - Instruktør Dorthe Hansen Carlsen 
2018 – Grease -  Instruktør Dorthe Hansen Carlsen 
2019 – Fame -  Instruktør Dorthe Hansen Carlsen

Referencer

Eksterne henvisninger 
 Vilhelmsborg Festspils hjemmeside

Teatre i Danmark
Etableret i 1991
Ophørt i 2020
Underholdning i Aarhus
Musicals fra Danmark